Title: พระราชกฤษฎีกาถอนสภาพการเป็นสาธารณสมบัติของแผ่นดินที่ใช้เพื่อประโยชน์ของแผ่นดินโดยเฉพาะของที่ราชพัสดุ ในท้องที่ตำบลแสนสุข อำเภอวารินชำราบ จังหวัดอุบลราชธานี พ.ศ. 2549

พระราชกฤษฎีกา

พระราชกฤษฎีกา
ถอนสภาพการเป็นสาธารณสมบัติของแผ่นดิน
ที่ใช้เพื่อประโยชน์ของแผ่นดินโดยเฉพาะของที่ราชพัสดุ
ในท้องที่ตำบลแสนสุข
อำเภอวารินชำราบ จังหวัดอุบลราชธานี
พ.ศ.
๒๕๔๙

ภูมิพลอดุลยเดช
ป.ร.
ให้ไว้
ณ วันที่ ๒๙ มิถุนายน พ.ศ. ๒๕๔๙
เป็นปีที่
๖๑ ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ
ให้ประกาศว่า

โดยที่เป็นการสมควรถอนสภาพการเป็นสาธารณสมบัติของแผ่นดินที่ใช้
เพื่อประโยชน์ของแผ่นดินโดยเฉพาะของที่ราชพัสดุ ในท้องที่ตำบลแสนสุข อำเภอวารินชำราบ
จังหวัดอุบลราชธานีบางส่วน

อาศัยอำนาจตามความในมาตรา ๒๒๑ ของรัฐธรรมนูญแห่งราชอาณาจักรไทย
และมาตรา ๙ แห่งพระราชบัญญัติที่ราชพัสดุ
พ.ศ. ๒๕๑๘ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้

มาตรา ๑  พระราชกฤษฎีกานี้เรียกว่า พระราชกฤษฎีกาถอนสภาพการเป็นสาธารณสมบัติของแผ่นดินที่ใช้เพื่อประโยชน์ของแผ่นดินโดยเฉพาะของที่ราชพัสดุ
ในท้องที่ตำบลแสนสุข อำเภอวารินชำราบ จังหวัดอุบลราชธานี พ.ศ. ๒๕๔๙

มาตรา ๒[๑]
 พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

มาตรา ๓  ให้ถอนสภาพการเป็นสาธารณสมบัติของแผ่นดินที่ใช้เพื่อประโยชน์ของแผ่นดิน
โดยเฉพาะของที่ราชพัสดุ แปลงหมายเลขทะเบียนที่ อบ. ๑๙๘๗ หนังสือสำคัญสำหรับที่หลวง
ฉบับที่ ๗๖๐/๒๕๐๔ เนื้อที่ทั้งหมดประมาณ ๓,๕๐๐ ไร่ ๓ งาน ๖๒ ตารางวา
บางส่วน โดยมีเนื้อที่ประมาณ ๓๒ ไร่ ๓ งาน ๑ ตารางวา ในท้องที่ตำบลแสนสุข อำเภอวารินชำราบ
จังหวัดอุบลราชธานี ภายในแนวเขตตามแผนที่ท้ายพระราชกฤษฎีกานี้

มาตรา ๔  ให้รัฐมนตรีว่าการกระทรวงการคลังรักษาการตามพระราชกฤษฎีกานี้

ผู้รับสนองพระบรมราชโองการ
พันตำรวจโท
ทักษิณ ชินวัตร
นายกรัฐมนตรี

[เอกสารแนบท้าย]

๑.  แผนที่ท้ายพระราชกฤษฎีกา ถอนสภาพการเป็นสาธารณสมบัติของแผ่นดินที่ใช้เพื่อประโยชน์ของแผ่นดินโดยเฉพาะของที่ราชพัสดุ
ในท้องที่ตำบลแสนสุข อำเภอวารินชำราบ จังหวัดอุบลราชธานี พ.ศ. ๒๕๔๙

(ดูข้อมูลจากภาพกฎหมาย)

หมายเหตุ :- เหตุผลในการประกาศใช้พระราชกฤษฎีกาฉบับนี้ คือ
เนื่องจากที่ราชพัสดุแปลงหมายเลขทะเบียนที่ อบ. ๑๙๘๗ หนังสือสำคัญสำหรับที่หลวง ฉบับที่
๗๖๐/๒๕๐๔ เนื้อที่ทั้งหมดประมาณ ๓,๕๐๐ ไร่ ๓ งาน ๖๒ ตารางวา ในท้องที่ตำบลแสนสุข
อำเภอวารินชำราบ จังหวัดอุบลราชธานี มีสภาพเป็นสาธารณสมบัติของแผ่นดินที่ใช้เพื่อประโยชน์ของแผ่นดินโดยเฉพาะ
และอยู่ในความครอบครองดูแลและใช้ประโยชน์ในราชการของกองทัพบก กระทรวงกลาโหม เพื่อเป็นที่ตั้งมณฑลทหารบกที่
๒๒ แต่โดยที่ที่ราชพัสดุแปลงดังกล่าว เนื้อที่ประมาณ ๓๒ ไร่ ๓ งาน ๑ ตารางวา ปัจจุบันกองทัพบกได้เลิกใช้เพื่อประโยชน์ของแผ่นดินโดยเฉพาะและไม่ประสงค์จะสงวนไว้ใช้เพื่อประโยชน์เช่นนั้นอีกต่อไป
สมควรถอนสภาพการเป็นสาธารณสมบัติของแผ่นดินที่ใช้เพื่อประโยชน์ของแผ่นดินโดยเฉพาะของที่ราชพัสดุแปลงดังกล่าวบางส่วน
ตามมาตรา ๙ แห่งพระราชบัญญัติที่ราชพัสดุ พ.ศ. ๒๕๑๘ เพื่อมอบหมายให้กระทรวงการคลังดำเนินการจัดหาประโยชน์ตามกฎหมายว่าด้วยที่ราชพัสดุต่อไป
จึงจำเป็นต้องตราพระราชกฤษฎีกานี้

นันทนา/ผู้จัดทำ
๑๓  กรกฎาคม  ๒๕๔๙

[๑]
ราชกิจจานุเบกษา เล่ม ๑๒๓/ตอนที่ ๗๐ ก/หน้า ๑๒/๕ กรกฎาคม ๒๕๔๙